ଭୁବନେଶ୍ବର : ଭାରତର ବିଭିନ୍ନ ରାଜ୍ୟରେ ରହିଯାଇଥିବା ଓଡ଼ିଆମାନେ ବିଭିନ୍ନ ଅସୁବିଧାର ସମ୍ମୁଖୀନ ହୋଇ ଏବେ ଘରକୁ ଫେରିବା ପାଇଁ ବ୍ୟାକୁଳ ହେଉଛନ୍ତି। ସେମାନେ କିଭଳି ରାଜ୍ୟକୁ ସୁବିଧାରେ ଆସିପାରିବେ ସେଥିପାଇଁ ରାଜ୍ୟ ସରକାରଙ୍କ ପକ୍ଷରୁ ସବୁ ପ୍ରକାର ବ୍ୟବସ୍ଥା କରାଯାଇଛି।
ଏହି କ୍ରମରେ ରବିବାର ସରକାର ୧୦ଜଣ ଆଇଏଏସ୍ ଏବଂ ଆଇପିଏସ୍ ଅଫିସସରଙ୍କୁ ବିଭିନ୍ନ ରାଜ୍ୟ ପାଇଁ ନୋଡାଲ ଅଧିକାରୀ ଭାବେ ନିଯୁକ୍ତି ଦେଇଥିବା ସ୍ବତନ୍ତ୍ର ରିଲିଫ କମିସନର ପ୍ରଦୀପ କୁମାର ଜେନା ସୂଚନା ଦେଇଛନ୍ତି।
ଅନ୍ୟ ରାଜ୍ୟରେ ରହିଥିବା ଓଡ଼ିଆମାନେ ସଂପୃକ୍ତ ରାଜ୍ୟ ପାଇଁ ନିଯୁକ୍ତ ହୋଇଥିବା ନୋଡାଲ୍ ଅଧିକାରୀଙ୍କ ସହ ସେମାନଙ୍କ ଫୋନ୍ ନମ୍ବରରେ ଯୋଗାଯୋଗ କରି ଓଡ଼ିଶା ଫେରିବାର ବନ୍ଦୋବସ୍ତ ସଂପର୍କରେ ଅବଗତ ହୋଇପାରିବେ।
